Katonai erődítmény rejtőzik az Alcatraz alatt » Múlt-kor történelmi magazin » Hírek
2019. március 8. 11:09 MTI
Kép forrása: alcatrazcruises.com
"Ez jelentősen megváltoztatja a dolgokat. Ezeket az építményeket nem tűntették el a szigetről, hanem ma is itt vannak a lábunk alatt" – mondta Timothy de Smet, a Binghamtoni Egyetem archeológusa. A kutatók most újabb vizsgálatokkal készülnek kideríteni, hogy mi rejtőzik még a börtönsziget felszíne alatt.
A katonai parancsnokság felismerte, hogy az elzárt, sziklákkal körülvett, hideg és kiszámíthatatlan tengeráramlatok övezte sziget katonai létesítményei ugyan elavultak, de börtön céljára kiválóan alkalmas. Az Alcatraz 1907-ben vesztette el hivatalosan is az erőd besorolást, és katonai börtön lett. A rabok 1909 és 1911 között építették fel az új börtönt, amely akkor a világ legnagyobb vasbeton épületének számított. Az Alcatraz működtetését 1934. január 1-jén a szövetségi Igazságügyi Minisztérium Börtönhivatala vette át, a börtönszigetet ettől kezdve a legveszélyesebb bűnözők fogva tartására használták. Olyan "hírességek" is megfordultak itt, mint Al Capone, George "Machine Gun" Kelly és Roy Gardner.